钦定古今图书集成/明伦汇编/氏族典/第262卷 > 王绍宗
## 钦定古今图书集成/明伦汇编/氏族典/第262卷 > 王绍宗

按《唐书王绍宗传》：“绍宗，字承烈，梁左民尚书铨曾孙，
系本琅邪，徙江都云。少贫侠，嗜学，工草隶。客僧坊写
书，取庸自给，凡三十年。庸足给一月即止，不取赢。人
虽厚偿，辄拒不受。徐敬业起兵，闻其行，以币劫之，称
疾笃。复令唐之奇彊遣，不肯赴，敬业怒，将杀之，之奇
曰：‘彼人望也，杀之沮士心，不可’。由是免。事平，大总管”
李孝逸表其节，武后召赴东都，谒殿中，褒慰良厚，擢
太子文学。累进秘书少监，使侍皇太子。绍宗雅修饰，
当时公卿莫不慕悦其风，张易之兄弟亦颇结纳。易
之诛，坐废，卒于家。

===王弘义===按《唐书王弘义传》：弘义，冀州衡水人。以飞变擢游击
将军，再迁左台侍御史。与来俊臣竞惨刻，每移檄州
县，所至震慑。弘义辄诧曰：“我文檄如狼毒野葛矣。”始
贱时，求傍舍瓜不与，乃腾文言“园有白兔，县为集众
捕逐，畦蓏无遗。内史李昭德曰：‘昔闻苍鹰狱吏，今见
白兔’”御史。延载初，俊臣贬，弘义亦流琼州，自矫诏追
还，事觉，会侍御史胡元礼使岭南，次襄州，按之。弘义
归穷曰：“与公气类，持我何急？”元礼怒曰：“吾尉洛阳，而
子御史我今御史子，乃囚何气类为！”杖杀之。